# ญารินดา บุนนาค
ญารินดา บุนนาค (ชื่อเล่น: นินา; เกิด: 6 พฤศจิกายน พ.ศ. 2523) เป็นนักร้อง, นักแสดง, พิธีกร และสถาปนิกหญิง ชาวไทย มีผลงานเพลงที่สร้างชื่อให้กับเธอ แค่ได้คิดถึง ญารินดายังเป็นอาจารย์พิเศษชั้นปีที่สี่ คณะสถาปัตยกรรมศาสตร์ จุฬาลงกรณ์มหาวิทยาลัย หลักสูตรนานาชาติ (INDA)

 ประวัติ 
ญารินดา สำเร็จการศึกษาระดับประถมศึกษาที่โรงเรียนมาแตร์เดอีวิทยาลัย และต่อระดับมัธยมที่โรงเรียนประจำในประเทศอังกฤษ จากนั้นจึงมีผลงานเพลงอัลบั้มแรกกับสังกัดแกรมมี่ เมื่อปี 2544 ด้วยภาพลักษณ์สาวผมสีชมพู มีเพลงโด่งดังและสร้างชื่อเสียงให้เธอคือเพลง "แค่ได้คิดถึง" ประพันธ์โดย นิ่ม สีฟ้า

หลังจากออกอัลบั้มแรก เธอได้กลับไปศึกษาต่อ ณ คณะสถาปัตยกรรมศาสตร์ มหาวิทยาลัยคอร์เนลล์ ประเทศสหรัฐอเมริกาและจบการศึกษาด้วยดีกรีเกียรตินิยมอันดับหนึ่ง รับเหรียญรางวัลเฮนรีอดัมส์จากสถาบันสถาปนิกอเมริกัน จากนั้นได้เข้าศึกษาต่อยังบัณฑิตวิทยาลัยการออกแบบ มหาวิทยาลัยฮาร์วาร์ด

ญารินดาได้กลับมาเป็นอาจารย์พิเศษสอนวิชา ศิลปะนิยมเพื่อการสื่อสารที่คณะนิเทศศาสตร์ จุฬาลงกรณ์มหาวิทยาลัย รวมถึงประกอบอาชีพเป็นสถาปนิกเต็มเวลาใน บริษัท ดวงฤทธิ์ บุนนาค จำกัด ตั้งแต่ปลายปี 2547 หลังจากนั้นเธอก็ได้ออกอัลบั้ม EP: High on Dreams และ 121 Thurston ในปี 2548 โดยมารับบทเป็นทั้งนักแต่งเพลง นักดนตรี โปรดิวเซอร์ และจัดจำหน่าย ด้วยตัวเอง และกับเพื่อนๆในนามวง Try to be Nice ในปี 2549 ญารินดาออกอัลบั้มเต็มกับบริษัทสมอลล์รูม  โดยยังคงเป็นโปรดิวเซอร์ และนักแต่งเพลงให้กับอัลบั้มของตัวเอง  พร้อมทั้งยังชักชวนเพื่อนนักดนตรีอีกหลายท่านมาช่วยเรียบเรียงและแต่งเพลงในอัลบั้มนี้ โดยใช้ชื่ออัลบั้มว่า Yarinda & Friends: Try to be Nice และทำงานเป็นอาจารย์พิเศษที่ คณะสถาปัตยกรรมศาสตร์ จุฬาลงกรณ์มหาวิทยาลัย ญารินดาออกอัลบั้มในปี 2552 ชื่อ Schools ซึ่งทำให้เธอได้รับรางวัลศิลปินหญิงเดี่ยวยอดเยี่ยม จากคมชัดลึก อวอร์ด ครั้งที่ 7 และสีสันอะวอร์ดส์ ครั้งที่ 22 ประจำปี 2552

ในปี 2559 ยารินดาบุนนาคได้รับเชิญให้เป็นที่ปรึกษาระดับภูมิภาคสำหรับแพลตฟอร์มแลกเปลี่ยนนักออกแบบชาวเอเชีย

ปี พ.ศ. 2562 กลับมาแสดงภาพยนตร์อีกครั้งในผลงานการกำกับของ ชูเกียรติ ศักดิ์วีระกุล ในภาพยนตร์เรื่อง ดิว ไปด้วยกันนะ รับบทเป็นอร ภรรยาที่สนับสนุนสามีทุกอย่างแบบไม่ตั้งคำถาม

 ชีวิตส่วนตัว 
ญารินดา สมรสกับวิล พาเธร่า ชาวอเมริกันที่คบหากันเก้าปี เมื่อวันที่ 30 ธันวาคม พ.ศ. 2555ญารินดา ควง แฟนหนุ่มฝรั่ง แต่งงานส่งท้ายปี และได้กำเนิดบุตรชายคนแรกเมื่อวันที่ 29 กันยายน พ.ศ. 2557 ไทร พาเธร่า ญารินดา สุดปลื้มได้ลูกชาย ตั้งชื่อ น้องไทร มีธิดาอีก1คน ชื่อ อารี พาเธร่า

 ผลงาน 
 ภาพยนตร์ 
 ความจำสั้น แต่รักฉันยาว (2552) - ฝ้าย
 อินทรีแดง (2553) - วาสนา
 ดิว ไปด้วยกันนะ (2562) - อร

ซีรีส์
Love Songs Love Stories เพลง ก้อนหินก้อนนั้น รับบท ทราย 
เดอะดรีมเมอร์ คอนโด/บาริสต้า/สถาปนิก รับบท อั้ม เด็กใหม่ 2 รับบท ครูหวาน
อังคารคลุมโปง: เอ็กซ์ตรีม ตอน คำสาปส่งต่อ รับบท เปิ้ลวัยบ้าคว้าฝัน รับบท ผอ.ชัญญา

อัลบั้ม
 Yarinda (27 กุมภาพันธ์ 2544) ค่ายจีเอ็มเอ็ม แกรมมี่
 121 Thurston (2548)
 High on Dreams (2548)
 Try to be Nice (ในนาม Yarinda & Friends) (2549)
 Album: OST: ความจำสั้น แต่รักฉันยาว (27 กุมภาพันธ์ 2552) ค่ายจีเอ็มเอ็ม แกรมมี่
 Schools (2552)

ผลงานเพลงอื่น ๆ
 เพลง กลับไปที่เก่า กับศิลปินวง Singular
 เพลง ร่องน้ำตา กับศิลปิน Greasy Cafe
 แค่ได้คิดถึง - ญารินดา

ผลงานพิธีกร
 รายการ "เป็น อยู่ คือ" ออกอากาศทางช่อง ไทยพีบีเอส

โฆษณา
 นมเปรี้ยว ดัชมิลล์ (2544)
 Pepsi Max (2550)

 ละครเวที 
 "กุหลาบสีเลือด" (2555)

 ถ่ายแบบนิตยสาร 
 นิตยสารพลอยแกมเพชร (เดือน มกราคม 2542)

 รางวัลที่ได้รับ 
 รางวัลศิลปินหญิงเดี่ยวยอดเยี่ยม จากคมชัดลึก อวอร์ด ครั้งที่ 7 จากอัลบั้ม Schools
 รางวัลศิลปินหญิงเดี่ยวยอดเยี่ยม จากสีสันอะวอร์ดส์ ครั้งที่ 22 ประจำปี 2552 จากอัลบั้ม Schools
 รางวัลศิลปินหญิงเดี่ยวยอดเยี่ยม จากแฟ๊ตอะวอร์ดส์ ประจำปี 2552 จากอัลบั้ม Schools
 รางวัลศิลปินหญิงเดี่ยวยอดเยี่ยม จากแฟ๊ตอะวอร์ดส์ ประจำปี 2549 จากอัลบั้ม High on Dreams